Gjennom sin 40 år lange karriere fikk han tre stjerner i Hollywood Walk of Fame (for sin innsats som henholdsvis filmskuespiller, plateartist og radiostjerne), han etterlot sitt fotavtrykk i våt sement ved Graumans Chinese Theater, fikk tre gullplater og ble invitert til å synge ved Franklin D. Roosevelts tredje presidentinnsettelse i 1941. Han introduserte millioner av unge amerikanere for klassisk musikk, og inspirerte mange til å følge en musikalsk løpebane.